CELEX: 32020D0981
Language: hr
Date: 2020-07-07 00:00:00
Title: Provedbena odluka Komisije (EU) 2020/981 оd 7. srpnja 2020. o izmjeni Priloga II. Odluci 2007/777/EZ u pogledu unosa za Kosovo (Ovim se nazivom ne dovode u pitanje stajališta o statusu te je on u skladu s RVSUN-om 1244(1999) i mišljenjem Međunarodnog suda o proglašenju neovisnosti Kosova.) na popisu trećih zemalja ili njihovih dijelova iz kojih je odobreno unošenje u Uniju mesnih proizvoda i obrađenih želudaca, mjehura i crijeva te o izmjeni Priloga III. toj odluci u pogledu obrasca certifikata za uvoz tih proizvoda iz trećih zemalja (priopćeno pod brojem dokumenta C(2020) 4433) (Tekst značajan za EGP)

9.7.2020   
               
               
                  HR
               
               
                  Službeni list Europske unije
               
               
                  L 220/4
               
            
         PROVEDBENA ODLUKA KOMISIJE (EU) 2020/981
         оd 7. srpnja 2020.
         o izmjeni Priloga II. Odluci 2007/777/EZ u pogledu unosa za Kosovo (*) na popisu trećih zemalja ili njihovih dijelova iz kojih je odobreno unošenje u Uniju mesnih proizvoda i obrađenih želudaca, mjehura i crijeva te o izmjeni Priloga III. toj odluci u pogledu obrasca certifikata za uvoz tih proizvoda iz trećih zemalja
         
            
               (priopćeno pod brojem dokumenta C(2020) 4433)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu njezina članka 8., članak 8. točku 1. prvi podstavak, članak 8. točku 4., članak 9. stavak 2. točku (b) i članak 9. stavak 4. točke (b) i (c),
         budući da:
         
                     (1)
                  
                  
                     Odlukom Komisije 2007/777/EZ (2) utvrđuju se uvjeti za zdravlje životinja i javno zdravlje za uvoz u Uniju pošiljaka određenih mesnih proizvoda i obrađenih želudaca, mjehura i crijeva koji su bili podvrgnuti jednom od postupaka obrade utvrđenih u dijelu 4. Priloga II. toj odluci („proizvodi”).
                  
               
                     (2)
                  
                  
                     U dijelu 2. Priloga II. Odluci 2007/777/EZ naveden je popis trećih zemalja ili njihovih dijelova iz kojih je odobreno unošenje proizvoda u Uniju uz uvjet da su bili podvrgnuti jednom od ondje navedenih postupaka obrade. U dijelu 4. tog priloga utvrđene su nespecifična obrada „A” i specifične obrade od „B” do „F” navedene silaznim slijedom po stupnju težine rizika u pogledu zdravlja životinja koji bi se njima trebao ukloniti.
                  
               
                     (3)
                  
                  
                     Nadalje, u Prilogu III. Odluci 2007/777 utvrđen je obrazac certifikata koji bi trebao pratiti pošiljke proizvoda koji su namijenjeni unošenju u Uniju.
                  
               
                     (4)
                  
                  
                     Kosovo je zatražilo da ga se uvrsti na popis u dijelu 2. Priloga II. Odluci 2007/777/EZ kao treću zemlju iz koje je odobreno unošenje u Uniju proizvoda od peradi i pernate divljači iz uzgoja (osim bezgrebenki) koja je bila podvrgnuta specifičnoj obradi „C” ili „D” te je dostavilo relevantne informacije. Konkretno, Kosovo je pružilo jamstva u pogledu sirovina od peradi podrijetlom iz država članica ili iz trećih zemalja iz kojih je odobren izvoz takvih sirovina u Uniju te u pogledu obrade kojoj će se ti proizvodi podvrgnuti.
                  
               
                     (5)
                  
                  
                     Komisija je u Kosovu provela reviziju kako bi ocijenila postojeće sustave kontrole kojima se uređuje proizvodnja mesnih proizvoda od peradi namijenjenih izvozu u Uniju. S obzirom na povoljan ishod te revizije i jamstva koja je pružilo Kosovo u pogledu podrijetla i obrade mesa peradi koje se upotrebljava za proizvodnju mesnih proizvoda, primjereno je uvrstiti Kosovo na popis u dijelu 2. Priloga II. Odluci 2007/777/EZ za unošenje u Uniju mesnih proizvoda peradi i pernate divljači iz uzgoja (osim bezgrebenki) koja je bila podvrgnuta specifičnoj obradi „C” ili „D”.
                  
               
                     (6)
                  
                  
                     Obrazac veterinarskog certifikata za uvoz mesnih proizvoda, obrađenih želudaca, mjehura i crijeva iz Priloga III. Odluci 2007/777/EZ odnosi se na mesne proizvode pripremljene od mesa peradi koje je podrijetlom iz države članice ili ispunjava zahtjeve zdravlja životinja za uvoz u Uniju iz Uredbe Komisije (EZ) br. 798/2008 (3) i u njemu se utvrđuje da se to meso mora podvrgnuti nespecifičnoj obradi „A” iz dijela 4. Priloga II. Odluci 2007/777/EZ.
                  
               
                     (7)
                  
                  
                     Međutim, zahtjevi iz veterinarskog certifikata ne odnose se na meso peradi koje je podrijetlom iz države članice ili ispunjava zahtjeve zdravlja životinja za uvoz u Uniju iz Uredbe (EZ) br. 798/2008 i koje se mora podvrgnuti jednoj od specifičnih obrada iz dijela 4. Priloga II. Odluci 2007/777/EZ. S obzirom na to da se specifična obrada proizvoda mora primjenjivati bez obzira na podrijetlo svježeg mesa upotrijebljenog u pripremi mesnih proizvoda i na to da su rizici za zdravlje peradi povezani s takvim praksama zanemarivi, obrazac veterinarskog certifikata za mesne proizvode, obrađene želuce, mjehure i crijeva iz Priloga III. Odluci 2007/777/EZ trebao bi sadržavati odredbu o certificiranju za tu posebnu situaciju.
                  
               
                     (8)
                  
                  
                     Odluku 2007/777/EZ trebalo bi stoga na odgovarajući način izmijeniti.
                  
               
                     (9)
                  
                  
                     Prije nego što izmijenjeni obrazac veterinarskog certifikata postane obvezujući potrebno je omogućiti primjereno prijelazno razdoblje od četiri mjeseca kako bi se državama članicama i industriji omogućila prilagodba novim zahtjevima.
                  
               
                     (10)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            
               1.   Prilog II. Odluci 2007/777/EZ mijenja se u skladu s Prilogom I. ovoj Odluci.
            
            
               2.   Prilog III. Odluci 2007/777/EZ mijenja se u skladu s Prilogom II. ovoj Odluci.
            
         
         
            Članak 2.
            Tijekom prijelaznog razdoblja do 10. studenoga 2020. države članice i dalje odobravaju unošenje u Uniju pošiljaka mesnih proizvoda, obrađenih želudaca, mjehura i crijeva popraćenih obrascem certifikata izdanim u skladu s obrascem iz Priloga III. Odluci 2007/777/EZ, kako se primjenjivao prije izmjena uvedenih ovom Odlukom, pod uvjetom da je certifikat izdan najkasnije 10. listopada 2020.
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 7. srpnja 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (*)  Ovim se nazivom ne dovode u pitanje stajališta o statusu te je on u skladu s RVSUN-om 1244(1999) i mišljenjem Međunarodnog suda o proglašenju neovisnosti Kosova.
         
            (1)  SL L 18, 23.1.2003., str. 11.
         
         
            (2)  Odluka Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ(SL L 312, 30.11.2007., str. 49.).
         
            (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).
      
      
         
            PRILOG I.
            Dio 2. Priloga II. Odluci 2007/777/EZ mijenja se kako slijedi:
            
                        1.
                     
                     
                        između unosa za Urugvaj i unosa za Južnu Afriku umeće se sljedeći unos za Kosovo:
                        
                                    Oznaka ISO
                                 
                                 
                                    Država podrijetla ili njezin dio
                                 
                                 
                                    1. Domaće govedo
                                    2. Divljač dvopapkara iz uzgoja (osim svinja)
                                 
                                 
                                    Domaće ovce/koze
                                 
                                 
                                    1. Domaće svinje
                                    2. Divljač dvopapkara iz uzgoja (svinje)
                                 
                                 
                                    Domaći kopitari
                                 
                                 
                                    1. Perad
                                    2. Pernata divljač iz uzgoja (osim bezgrebenki)
                                 
                                 
                                    Bezgrebenke iz uzgoja
                                 
                                 
                                    Domaći zečevi i leporidae iz uzgoja
                                 
                                 
                                    Divlji dvopapkari (osim svinja)
                                 
                                 
                                    Divlje svinje
                                 
                                 
                                    Divlji kopitari
                                 
                                 
                                    Divlji leporidae (zečevi i kunići)
                                 
                                 
                                    Divlje ptice
                                 
                                 
                                    Divlji kopneni sisavci (osim papkara, kopitara i leporidae)
                                 
                              
                                    „XK
                                 
                                 
                                    Kosovo(*****)(4)
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    C ili D
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX”;
                                 
                              
                  
                        2.
                     
                     
                        na kraju tablice između bilješke (3) i bilješke (*) dodaje se sljedeća bilješka:
                        
                                    „(4)
                                 
                                 
                                    Za mesne proizvode i obrađene želuce, mjehure i crijeva pripremljene od svježeg mesa iz države članice Europske unije koja ispunjava zahtjeve iz članka 3. Direktive 2002/99/EZ ili iz treće zemlje s popisa u dijelu 1. Priloga I. Uredbi (EZ) br. 798/2008 za uvoz mesa peradi u Uniju.”;
                                 
                              
                  
                        3.
                     
                     
                        na kraju tablice između bilješke (****) i bilješke XXX dodaje se sljedeća bilješka:
                        
                                    „(*****)
                                 
                                 
                                    Ovim se nazivom ne dovode u pitanje stajališta o statusu te je on u skladu s RVSUN-om 1244(1999) i mišljenjem Međunarodnog suda o proglašenju neovisnosti Kosova.”.
                                 
                              
                  
      
      
         
            PRILOG II.
            Prilog III. Odluci 2007/777/EZ mijenja se kako slijedi:
            nakon treće mogućnosti u dijelu II.1. točki II.1.3. obrasca certifikata o zdravlju životinja i javnozdravstvenog certifikata za neke mesne proizvode, obrađene želuce, mjehure i crijeva koji su namijenjeni za otpremu u Europsku uniju iz trećih zemalja umeće se sljedeći tekst:
            
                         
                     
                     
                        „(2) ili
                        
                        
                                    [II.1.3.1.
                                 
                                 
                                    bilo je podvrgnuto specifičnoj obradi iz točke B, C ili D u dijelu 4. Priloga II. Odluci 2007/777/EZ utvrđene za treću zemlju podrijetla ili njezin dio za meso dotičnih vrsta iz dijela 2. ili 3., ovisno o slučaju, Priloga II. Odluci 2007/777/EZ i:
                                 
                              
                                     
                                 
                                 
                                    (2) ili
                                    
                                    
                                                [II.1.3.1.1.
                                             
                                             
                                                potječe iz države članice Europske unije koja ispunjava zahtjeve iz članka 3. Direktive 2002/99/EZ;]
                                             
                                          
                              
                                     
                                 
                                 
                                    (2) ili
                                    
                                    
                                                [II.1.3.1.1.
                                             
                                             
                                                potječe iz treće zemlje s popisa u dijelu 1. Priloga I. Uredbi (EZ) br. 798/2008 za uvoz mesa peradi u Uniju i dolazi s gospodarstava ili od pernate divljači koja je ubijena na područjima oko kojih u promjeru od 10 km, uključujući, prema potrebi, područje susjedne države, nije bilo pojave visokopatogene influence ptica ili newcastleske bolesti u najmanje posljednjih 30 dana.]”